XI Europos futbolo čempionato atranka
XI Europos futbolo čempionato atranka. Atrankos turnyro 9 grupėse komandos varžėsi dėl 15 kelialapių. 9 grupių nugalėtojos ir viena antrąją vietą užėmusi komanda (surinkusi daugiausia taškų rungtynėse su pirmąja, trečiąja ir ketvirtąja komandomis – tokia rinktine tapo Portugalija) tiesiogiai pateko į čempionatą, o likusios 8 antrąsias vietas užėmusios komandos poromis kovojo dėl 4 kelialapių į finalinį turnyrą. Europos čempionato atrankoje debiutavo Andora bei Bosnija ir Hercegovina.